Bøkfjorden

Bøkfjorden (kvensk og , , ) er en fjord i Sør-Varanger kommune, i Finnmark fylke. Den er en arm av Varangerfjorden. Fjorden har innløp mellom Transpersneset på Kjelmøya i vest og Gråtaren på Holmengråhalvøya i øst og strekker seg sørover til Elvenes og munningen til Pasvikelva. På vestsida av fjorden, ved innløpet til sidearmen Langfjorden ligger byen Kirkenes.

Selve Bøkfjorden er 22 kilometer lang, men medregnet Langfjorden er den 33 kilometer.

Den ytterste delen av fjorden går på østsida av Skogerøya. På sørøstsida av Skogerøya går fjordarmen Korsfjorden sørvestover til Kirkenes lufthavn. På Skogerøya ligger også de små fjordarmene Krokfjorden og Sølferbotn. Reinøya er en annen øy som ligger midt i fjorden sørøst for Skogerøya. Sørøst for Reinøya igjen ligger bygda Ropelv.

Ved Kirkenes går Langfjorden sørvestover. Tvers over Bøkfjorden øst for Kirkenes ligger bygda Jakobsnes. Herfra går fjorden det siste stykket inn til Elvenes og Pasvikelva. Fv354 går langs østsida i den indre delen av fjorden.

Ytterst i fjorden ligger Bøkfjord fyr.

Bøkfjorden er en nasjonal laksefjord. 

Naturvernforbundet og Folkeaksjonen mot giftutslipp i Bøkfjorden har jobbet for å forhindre utslipp i fjorden av kjemikaliet Lilaflot.

 Referanser 
 – Holdt giftrapport skjult

Bøkfjorden på Norgeskart.no fra Statens kartverk

 Eksterne lenker 
 Natur og Ungdom sin uttalelse om giftutslipp i Bøkfjorden
 www.motgiftutslipp.no 

Kategori:Fjorder i Sør-Varanger